《和月锄舅父》
清代·王希玉

诗人岂愿以诗鸣，聊将胸中块垒平。续座右铭崔子玉，哀江南赋庾兰成。

辟肌自是能分理，目治何妨便手营。穷乃益工如不谬，伫看大集出觥觥。

作者简介：讳楚书，同治六年生。幼年曾就读于适园陈氏家塾，稍长任塾师及评卷募友，主张创办新学，先后任辅延学校和公立南菁学校校董，均有显著功绩。有《驾丝斋诗文烬馀》传世。